**I. Zmluvné strany**

**Objednávateľ: Mestské služby Topoľčany, s.r.o.**

**Nám. M.R.Štefánika 1/1**

**955 01 Topoľčany**

Zastúpený Ing. Peter Žembera – konateľ spoločnosti

Bankové spojenie: VÚB a.s. Topoľčany

Č účtu: SK49 0200 0000 0026 2309 2756

IČO: 44818378

DIČ: 2022854053

IČ DPH: SK2022854053

(ďalej len objednávateľ)

a

**Dodávateľ: Ing. Helena Polónyi – QA, s.r.o.**

**Nová 308/59**

**931 01 Šamorín**

Zastúpený konateľom: Ing. Helena Polónyi

Bankové spojenie: SlSp. Šamorín 5064662452/0900

IČO: 47 971 592

DIČ: 2024172986

IČ DPH: SK2024172986

(ďalej len dodávateľ)

uzatvorili podľa zákona č. 513/1991 Zb. v znení neskorších predpisov túto zmluvu (ďalej len zmluva).

**II. Predmet zmluvy**

Predmetom zmluvy je poskytovanie služieb objednávateľovi pri verejnom obstarávaní. Rozsah poskytovaných služieb tvorí poradenstvo a manažovanie procesu verejného obstarávania týkajúceho sa zabezpečenia zákazky Výstavba montovanej haly a sociálneho zariadenia, Topoľčany v rozsahu nasledovných požiadaviek objednávateľa:

1. posúdenie aplikácie príslušných ustanovení zákona č. 343/2015 Z.z. v znení neskorších predpisov
2. spolupráca pri výbere postupu verejného obstarávania
3. spracovanie harmonogramu verejného obstarávania, súťažných podkladov časť A1 Pokyny a A2 Pravidlá hodnotenia ponúk, spolupráca pri stanovení podmienok účasti a kritérií na hodnotenie ponúk, spolupráca pri spracovaní návrhu zmluvy
4. elektronická komunikácia so záujemcami a uchádzačmi v lehote na predkladanie ponúk a v lehote vyhodnocovania ponúk
5. elektronická komunikácia s ÚVO SR pri zverejňovaní zákonom stanovených dokumentov
6. posúdenie splnenia podmienok účasti
7. vysvetľovanie súťažných podkladov a súvisiacich dokumentov
8. spolupráca (členstvo v komisii bez práva hodnotenia ponúk) pri otváraní a hodnotení ponúk
9. priebežné poradenstvo podľa požiadaviek členov komisie a verejného obstarávateľa
10. riešenie revíznych postupov (v prípade uplatnenia revíznych postupov)

**III. Doba plnenia**

3.1 Dodávateľ vykoná činnosti definované v čl. II. v termínoch dohodnutých s objednávateľom, priebežne počas celého procesu verejného obstarávania v zmysle zákona.

**IV. Odmena**

4.1 Odmena **za poskytovanie služieb** podľa čl. II je dohodnutá zmluvnými stranami v zmysle zákona o cenách č. 18/1996 Z. z. v znení neskorších predpisov ako cena pevná v nasledovnej výške:

**30.- € bez DPH – 36.- € s DPH/ hodina výkonu**

(slovom tridsať EUR bez dane z pridanej hodnoty, tridsaťšesť EUR s daňou z pridanej hodnoty za hodinu výkonu), pričom rozsah poskytovanej služby v roku 2018 bude v závislosti od použitého postupu približne v rozsahu 100 hodín.

**V. Platobné podmienky**

5.1 Objednávateľ zaplatí dodávateľovi dohodnutú odmenu podľa čl. IV tejto zmluvy na základe mesačných čiastkových faktúr, vystavených dodávateľom po vykonaní jednotlivých činností podľa článku II a ich odovzdaní objednávateľovi, pričom jednotlivé výkony budú fakturované hodinovou sadzbou.

5.2 Súčasťou faktúr je súpis vykonaných prác. Splatnosť faktúr je 14 dní odo dňa doručenia faktúry verejnému obstarávateľovi, na účet dodávateľa vedený v Slovenskej sporiteľni a.s., pobočka Šamorín.

5.3 Dodávateľ **je platiteľom DPH**.

**VI. Povinnosti zmluvných strán**

**6.1 Povinnosti dodávateľa**

Dodávateľ sa zaväzuje plniť zmluvu kvalitne a v súlade so zadaním za dohodnutú cenu po dobu trvania zmluvného vzťahu.

Dodávateľ sa zaväzuje dodržiavať mlčanlivosť voči tretím osobám o všetkých informáciách týkajúcich sa činnosti objednávateľa, verejného obstarávateľa a predmetu verejného obstarávania.

**6.2 Povinnosti objednávateľa**

Objednávateľ sa zaväzuje poskytovať dodávateľovi všetky informácie a materiály potrebné pre kvalitné poskytovanie služieb podľa predmetu tejto zmluvy.

Objednávateľ sa zaväzuje všetky činnosti spojené s verejným obstarávaním vrátane komunikácie s uchádzačmi/záujemcami vykonávať **výlučne** po konzultácii s dodávateľom.

Objednávateľ sa zaväzuje prevziať poskytnuté služby a uhradiť dohodnutú odmenu v lehotách dohodnutých v čl. V. tejto zmluvy.

**VII. Záverečné ustanovenia**

**7.1 Zodpovednosť**

Každá zo zmluvných strán nesie plnú zodpovednosť voči druhému účastníkovi zmluvy za škody, preukázateľne spôsobené jeho konaním alebo opomenutím.

**7.2 Zodpovednosť dodávateľa**

V prípade, že **dodávateľ** neodôvodnene neposkytne objednávateľovi služby uvedené v čl. II bod 2.1. a bod 2.2. tejto zmluvy v termínoch dohodnutých s objednávateľom, a tým mu spôsobí škodu (ušlý zisk, resp. sankcie za porušenie zákona o verejnom obstarávaní) zaplatí tento zmluvnú pokutu vo výške 1.000.- € a objednávateľ má právo odstúpiť od zmluvy s okamžitou platnosťou.

Uvedené neplatí, ak škoda vznikla objednávateľovi **nerešpektovaním pokynov** dodávateľa pri riadení procesu verejného obstarávania.

**7.3 Zodpovednosť objednávateľa**

V prípade nedodržania zmluvných podmienok **zo strany objednávateľa** (**nedodržanie dohodnutých činností** spojených s realizáciou verejného obstarávania, **nerešpektovanie pokynov** dodávateľa pri riadení procesu verejného obstarávania) má dodávateľ právo odstúpiť od zmluvy.

Objednávateľ ako protiplnenie zabezpečí spracovanie podkladov potrebných pre stanovenie predpokladanej hodnoty zákazky, za presné definovanie a podrobný opis predmetu zákazky a za spracovanie návrhu zmluvy, ktorá bude výsledkom verejného obstarávania.

**7.4 Zánik zmluvného vzťahu**

Okrem dôvodov pre odstúpenie od zmluvy uvedených v čl. VII bod 7.2 a 7.3 obe zmluvné strany môžu skončiť zmluvný vzťah aj dohodou.

Objednávateľ je povinný uhradiť odmenu za všetky služby poskytnuté dodávateľom v dobe do ukončenia zmluvného vzťahu. Dodávateľ sa zaväzuje poskytnúť do skončenia zmluvného vzťahu všetky služby, ktoré neznesú odklad.

**7.5 Trvanie zmluvy**

Zmluvné strany berú na vedomie, že objednávateľ je povinnou osobou v zmysle ustanovenia § 2 ods. 2 zákona č. 211/2000 Z.z. o slobodnom prístupe k informáciám v znení neskorších predpisov (ďalej aj „Infozákon“) a táto zmluva je tzv. povinne zverejňovanou zmluvou v zmysle § 5a Infozákona. Miesto a spôsob zverejnenia zmluvy sa bude spravovať ustanoveniami Zákona č. 546/2010 Z. z.

V prípade naplnenia podmienok vzťahujúcich sa na povinnosť zverejnenia zmlúv v zmysle uznesenia vlády SR č.491 z 15.7.2010 zmluvné strany súhlasia s tým, aby zmluva, prípadne jej zmeny a dodatky boli zverejnené v rozsahu tak, ako boli uzavreté s výnimkou tých ustanovení, ktorých obsah by sa mal považovať za obchodné tajomstvo, know-how, alebo údaje podliehajúce ochrane podľa autorského práva alebo zákona o .

Táto zmluva nadobúda platnosť dňom jej podpísania oprávnenými zástupcami oboch zmluvných strán a účinnosť dňom nasledujúcim po dni zverejnenia zmluvy v zmysle ustanovenia Zákona č. 546/2010 Z.z., a je uzavretá na dobu do ukončenia všetkých procesných úkonov súvisiacich s realizáciou procesu verejného obstarávania s výnimkou zverejňovania referencií.

Zmluva je platná a účinná po dobu trvania, resp. do zániku zmluvného vzťahu niektorým zo spôsobov podľa bodu 7.4. tejto zmluvy.

**7.6 Zmena zmluvy**

Zmenu ustanovení tejto zmluvy je možné meniť len písomným dodatkom v súlade s ustanovením zákona o verejnom obstarávaní v platnom znení.

**7.7 Vyhotovenie zmluvy**

**Zmluva** je vyhotovená vo dvoch rovnopisoch, pričom každý z účastníkov obdrží jeden rovnopis. Zmluvné strany prehlasujú, že sa so zmluvou dôkladne oboznámili, rozumejú jej a na znak súhlasu s ňou ju dobrovoľne podpisujú.

V Šamoríne dňa 14.3.2018 V Topoľčanoch dňa 14.3.2018

Dodávateľ Objednávateľ

Ing. Helena Polónyi – QA, s.r.o. Ing. Peter Žembera, konateľ